钦定古今图书集成/明伦汇编/官常典/第398卷 > 王汝梅
## 钦定古今图书集成/明伦汇编/官常典/第398卷 > 王汝梅

按《明外史黎贯传》：“王汝梅，字济元，华阳人。由行人历
礼科都给事中。时黎贯等上疏，汝梅亦率同官抗论。
且曰：‘陞下万几之馀，留神典礼，甚盛举也。但恐生事
之臣，望风纷起，今日献一议，谓其制当革；明日进一
说，谓其制当复，国家自此多事矣。况祖宗成法，守之
百六十年，纵使少不如古，循而行之，亦未为过，何必
纷纷事更易乎’？”帝览奏，斥其违旨，以《祀典说》示之。八
年二月，以灾异求言。汝梅言：“比来章奏多逢迎，请分
别忠佞，毋信谀言。大臣奏事，近多留中，请悉付之公
论。人主之学，词命非所重。今一事之行，动烦宸翰，亦
少亵矣。宜仿祖宗故事，时御平台，召见宰执，面决大
议，既省笔札之劳，且绝壅蔽之害。”疏入，忤旨。及夏言
请分祀天地，汝梅复偕同官力争。寻出为浙江参政，
卒官。